**Likumprojekta “Grozījums Sauszemes transportlīdzekļu īpašnieku civiltiesiskās atbildības obligātās apdrošināšanas likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta mērķis ir atbilstoši Eiropas Parlamenta un Padomes 2009. gada 16. septembra direktīvas 2009/103/EK *par civiltiesiskās atbildības apdrošināšanu saistībā ar mehānisko transportlīdzekļu izmantošanu un kontroli saistībā ar pienākumu apdrošināt šādu atbildību* 5. panta 2. punktā paredzētajai rīcības brīvībai noteikt izņēmumu no sauszemes transportlīdzekļu īpašnieku civiltiesiskās atbildības obligātās apdrošināšanas attiecībā uz Nacionālo bruņoto spēku speciālās militārās tehnikas piekabēm (turpmāk – speciālās militārās tehnikas piekabes). Latvijas Republikai par to jāinformē Eiropas Komisija un pārejās Eiropas Savienības dalībvalstis.Likumprojekts stāsies spēkā atbilstoši Oficiālo publikāciju un tiesiskās informācijas likuma 4. pantam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Aizsardzības ministrijas un Nacionālo bruņoto spēku iniciatīva.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |

|  |
| --- |
| Eiropas Parlamenta un Padomes 2009. gada 16. septembra direktīvas 2009/103/EK *par civiltiesiskās atbildības apdrošināšanu saistībā ar mehānisko transportlīdzekļu izmantošanu un kontroli saistībā ar pienākumu apdrošināt šādu atbildību* (turpmāk – Direktīva) 5. panta 2. punktā ir noteikts, ka katra dalībvalsts var atkāpties no 3. panta noteikumiem par transportlīdzekļa obligāto apdrošināšanu attiecībā uz dažu veidu transportlīdzekļiem vai konkrētiem transportlīdzekļiem ar speciālu zīmi. Attiecīgā valsts informē pārējās dalībvalstis un Eiropas Komisiju. Papildus Direktīvas 5. panta 2. punktā noteikts, ka šajā gadījumā katra dalībvalsts nodrošina, ka attiecībā uz šiem transportlīdzekļiem piemēro tādu pašu režīmu kā transportlīdzekļiem, kuriem nav veikta apdrošināšana. Direktīvas 10. panta 1. punkts nosaka, ka katra dalībvalsts izveido vai pilnvaro iestādi, kas sniegtu kompensāciju obligātās apdrošināšanas līmenī par kaitējumu īpašumam vai miesas bojājumiem negadījumos, kurus izraisījis transportlīdzeklis, kam nav veikta apdrošināšana.Direktīvas 9. panta 1. punkts nosaka, ka dalībvalstij jānodrošina kompensācijas vismaz šādā apmērā:1. kompensācijas izmaksa par nodarītajiem miesas bojājumiem 1 000 000 *euro* katram cietušajam vai 5 000 000 *euro* par prasījumu neatkarīgi no cietušo skaita;
2. kompensācijas izmaksa par nodarītajiem zaudējumiem īpašumam - 1 000 000 *euro* par prasījumu neatkarīgi no cietušo skaita.

Ar 2019. gada 1. janvāri piemērojami Sauszemes transportlīdzekļu īpašnieku civiltiesiskās atbildības obligātās apdrošināšanas likuma (turpmāk – OCTA likums) 15. panta pirmajā daļā minētie apdrošinātāja atbildības limiti, ņemot vērā Eiropas saskaņoto patēriņa cenu indeksu atbilstoši  Direktīvas 9. panta 2. punktam un **Eiropas Parlamenta un Padomes Regulai (ES) 2016/792** (2016. gada 11. maijs) par saskaņotajiem patēriņa cenu indeksiem un mājokļu cenu indeksu un ar ko atceļ Padomes Regulu (EK) Nr. 2494/95. OCTA likuma 15. panta pirmajā daļā noteikts, ka, iestājoties apdrošināšanas gadījumam, apdrošinātājs, kurš apdrošinājis zaudējumu nodarījušā transportlīdzekļa īpašnieka civiltiesisko atbildību, vai Transportlīdzekļu apdrošinātāju birojs (turpmāk – LTAB) (ja apdrošināšanas atlīdzība izmaksājama no Garantijas fonda) sedz zaudējumus, nepārsniedzot noteikto apdrošinātāja atbildības limitu:1) personai nodarīto zaudējumu atlīdzināšanai — līdz 5 210 000 *euro* neatkarīgi no cietušo personu skaita;2) mantai nodarīto zaudējumu atlīdzināšanai — līdz 1 050 000 *euro* neatkarīgi no trešo personu skaita.Lai ieviestu Direktīvas 5. panta 2. punktā noteikto izņēmumu no apdrošināšanas pienākuma, ir jāveic attiecīgi grozījumi OCTA likumā, un atbilstoši Direktīvas 5. panta 2. punktā noteiktajam par to jāinformē dalībvalstis un Eiropas Komisija. Par atteikšanos no speciālās militārās tehnikas piekabes apdrošināšanas Eiropas Komisijai un dalībvalstīm tiks paziņots pēc attiecīgo grozījumu OCTA likumā spēkā stāšanās, Tieslietu ministrijai izdarot attiecīgu ierakstu Valsts izpildes pasākumu paziņošanas sistēmā.  OCTA likuma 3.1 pantā jau ir noteikts, ka īpašnieka civiltiesisko atbildību par Latvijas Republikas Nacionālo bruņoto spēku (turpmāk – NBS) reģistrā reģistrētas speciālās militārās tehnikas (turpmāk — speciālā militārā tehnika) lietošanu ceļu satiksmē neapdrošina un īpašnieka civiltiesiskās atbildības gadījumā trešajai personai speciālās militārās tehnikas nodarīto zaudējumu atlīdzināšanas kārtību regulē OCTA likuma [41.1](https://likumi.lv/ta/id/87547#p41.1)un [41.2pants](https://likumi.lv/ta/id/87547#p41.2). Ceļu satiksmes likuma (turpmāk – CSL) 1. panta 19.3 punktā noteikts, ka *speciālā militārā tehnika ir bruņutehnika, inženiertehnika un cita speciāla pašgājēja tehnika ar iekšdedzes motoru, ja tā nav būvēta uz automobiļa bāzes un pēc konstrukcijas ir paredzēta izmantošanai mācību kaujās un kaujas apstākļos*. Savukārt ar likumprojektu “Grozījumi Ceļu satiksmes likumā” (Nr. 967/ Lp.13), kas izskatīts Saeimas pirmajā lasījumā, plānots:1. precizēt CSL 1. panta 19.3 punktā noteikto speciālās militārās tehnikas definīciju, svītrojot norādi uz motora tipu;
2. ieviest **speciālās militārās tehnikas piekabes** kategoriju un CSL 1. pantā noteikt, ka tas ir transportlīdzeklis, kas paredzēts braukšanai savienojumā tikai ar speciālo militāro tehniku un kas pēc konstrukcijas paredzēts izmantošanai mācību kaujās un kaujas apstākļos;
3. uz speciālās militārās tehnikas piekabju kategoriju attiecināt CSL noteiktās prasības, kas attiecināmas uz speciālo militāro tehniku. Proti:

- uzkrāsota numura zīme ( CSL 9. panta otrā daļa); - reģistrācija NBS (CSL 10. panta pirmās daļas 2.1 punkts);- informācijai par speciālās militārās tehnikas piekabēm piešķirts ierobežotas pieejamības statuss (CSL 14.1 panta pirmā daļa);- neveikt tehnisko apskati, bet NBS kontrolēs tehnisko stāvokli (CSL 16. panta ceturtā daļa);- neattiecināt CSL nosacījumu par atļaujas piedalīties ceļu satiksmē izsniegšanu un valsts tehnisko apskati (CSL 16. panta 6.2 daļa);- noteikt tiesības vadīt speciālo militāro tehniku savienojumā ar tās piekabēm profesionālā dienesta karavīram vai zemessargam, kuram piešķirta TR1 vai TR2 kategorijas traktortehnikas vadītāja apliecība vai B kategorijas transportlīdzekļu vadītāja apliecība (CSL 23. panta devītā daļa).NBS ir kompetentā institūcija, kas nosaka, vai konkrētais transportlīdzeklis ir speciālā militārā tehnika un vai attiecīgā piekabe būs speciālās militārās tehnikas piekabe. Ieviešot speciālās militārās tehnikas piekabes kategoriju, pēc analoģijas ar speciālo militāro tehniku arī attiecībā uz speciālās militārās tehnikas piekabi nebūtu attiecināms pienākums veikt īpašnieka civiltiesisko atbildību. Šādi apsvērumi saistīti ar to, ka speciālās militārās tehnikas piekabes tiks izmantotas savienojumā ar speciālo militāro tehniku atbilstoši Ministru kabineta 2015. gada 2. jūnija noteikumu Nr.279 “Ceļu satiksmes noteikumi” 3. punktā noteiktajai kārtībai. Speciālā militārā tehnika ir tiesīga pārvietoties pa ceļu, ja:-  attiecīgie ceļa posmi tiek slēgti normatīvajos aktos par ceļu satiksmi noteiktajā kārtībā;-  speciālo militāro tehniku pavada Militārā policija;-  speciālajai militārajai tehnikai priekšpusē ir iedegts baltas gaismas lukturis (lukturi), aizmugurē – sarkanas gaismas lukturis (lukturi), kā arī papildus ir iedegta mirgojoša oranža (dzeltena) bākuguns, kura redzama gan no priekšpuses, gan no aizmugures.Ņemot vērā iepriekš minēto, ar likumprojektu plānots veikt grozījumu OCTA likuma 3.1 panta pirmajā daļā, nosakot, ka īpašnieka civiltiesisko atbildību par Latvijas Republikas Nacionālo bruņoto spēku reģistrā reģistrētas speciālās militārās tehnikas piekabes lietošanu ceļu satiksmē neapdrošina. Attiecībā uz speciālo militāro tehniku un speciālās militārās tehnikas piekabi turpmāk OCTA likumā tiks lietots saīsinājums “speciālā militārā tehnika”. Līdz ar to nav jāveic analoģiski grozījumi OCTA likuma 3.1 panta otrajā daļā, kā arī 41.1 un 41.2 pantā, kur noteikta speciālās militārās tehnikas nodarīto zaudējumu atlīdzināšanas kārtība. Šīs normas arī tiks attiecinātas uz speciālās militārās tehnikas piekabes nodarītajiem zaudējumiem. |
|  |

 |
| 3. | Projekta izstrādē iesaistītās institūcijas un publiskas personas kapitālsabiedrības | Likumprojekta izstrādes gaitā notikušas konsultācijas ar LTAB, kas atbilstoši OCTA 44. panta pirmajai daļai ir atbildīga par negadījumā cietušo trešo personu interešu aizsardzību un apdrošināšanas sistēmas stabilitāti un attīstību valstī, kā arī atbilstoši OCTA likuma 41.1 panta pirmajai daļai administrē arī speciālās militārās tehnikas nodarītos zaudējumus.  |
| 4. | Cita informācija | Likumprojekts stāsies spēkā atbilstoši Oficiālo publikāciju un tiesiskās informācijas likuma 4. pantam. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts skars tās personas, kuras būs cietušie ceļu satiksmes negadījumā, kuru izraisīs speciālā militārā tehnika savienojumā ar speciālās militārās tehnikas piekabi vai speciālās militārās tehnikas piekabe Eiropas Ekonomikas zonas valstīs (tostarp Latvijā) vai ārpus tām, Šveices Konfederācijā vai ārpus tās. Likumprojekts neietekmēs cietušā tiesības saņemt zaudējumu kompensāciju. Tā tiks veikta, ievērojot Latvijas un OCTA jomu regulējošo starptautisko regulējumu, bet ar nosacījumu, ka Aizsardzības ministrija ir gala atbildētājs (maksātājs), ja zaudējumus būs nodarījusi speciālā militārā tehnika savienojumā ar speciālās militāras tehnikas piekabi vai speciālās militārās tehnikas piekabe. |
| 2. | Tiesiskā regulējuma ietekme uz tautsaimniecību un administratīvo slogu | LTAB un Aizsardzības ministrijai administratīvais slogs tiek palielināts, bet tā apjomu nav iespējams prognozēt, jo tas būs atkarīgs no speciālās militārās tehnikas piekabju iesaistes ceļu satiksmes negadījumos, kuru izraisīšanā tā būs vainojama.  |
| 3. | Administratīvo izmaksu monetārs novērtējums | Nav iespējams aprēķināt. |
| 4. | Atbilstības izmaksu monetārs novērtējums | Nav iespējams aprēķināt. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 | Naviespējams aprēķināt |  Naviespējams aprēķināt |  Naviespējams aprēķināt |  Naviespējams aprēķināt |  Naviespējams aprēķināt | Naviespējams aprēķināt |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 | Naviespējams aprēķināt |  Naviespējams aprēķināt |  Naviespējams aprēķināt |  Naviespējams aprēķināt |  Naviespējams aprēķināt | Naviespējams aprēķināt |
| 1.2. valsts speciālais budžets |   |  |   |   |   |   |   |
| 1.3. pašvaldību budžets |   |  |   |   |   |   |   |
| 2. Budžeta izdevumi |  0 | Naviespējams aprēķināt |  Naviespējams aprēķināt |  Naviespējams aprēķināt |  Naviespējams aprēķināt |  Naviespējams aprēķināt | Naviespējams aprēķināt |
| 2.1. valsts pamatbudžets |  0 | Naviespējams aprēķināt |  Naviespējams aprēķināt |  Naviespējams aprēķināt |  Naviespējams aprēķināt |  Naviespējams aprēķināt | Naviespējams aprēķināt |
| 2.2. valsts speciālais budžets |   |   |   |   |   |   |   |
| 2.3. pašvaldību budžets |   |   |   |   |   |   |   |
| 3. Finansiālā ietekme |   |   |   |   |   |   |   |
| 3.1. valsts pamatbudžets |   |   |   |   |   |   |   |
| 3.2. speciālais budžets |   |   |   |   |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | Naviespējams aprēķināt | X | Naviespējams aprēķināt | X |  Naviespējams aprēķināt | Naviespējams aprēķināt |
| 5. Precizēta finansiālā ietekme | X | Naviespējams aprēķināt | X | Naviespējams aprēķināt | X |  Naviespējams aprēķināt | Naviespējams aprēķināt |
| 5.1. valsts pamatbudžets | Naviespējams aprēķināt |  Naviespējams aprēķināt |  Naviespējams aprēķināt | Naviespējams aprēķināt |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  |
| 8. Cita informācija | Aizsardzības ministrija no budžeta apakšprogrammas 22.12.00. “Nacionālo bruņoto spēku uzturēšana” atlīdzinās:1. zaudējumus, kas radīsies Latvijas Nacionālo bruņoto spēku speciālās militārās tehnikas savienojumā ar speciālo militārās tehnikas piekabi vai speciālās militārās tehnikas piekabes izraisītā ceļu satiksmes negadījumā, kas noticis Eiropas Ekonomikas zonā (tai skaitā arī Latvijā), Šveices Konfederācijā vai ārpus Eiropas Ekonomikas zonas un Šveices Konfederācijas;
2. LTAB OCTA likuma 41.1 panta otrās daļas 2. punktā noteiktos izdevumus;
3. OCTA likuma 41.1 panta otrās daļas 3. punktā noteikto kavējumu gadījumā 12 procentus gadā no neizmaksājamās summas.

Līdzekļi šādu atlīdzinājumu izmaksai Aizsardzības ministrijas budžetā nav plānoti, jo speciālās militārās tehnikas un speciālās militārās tehnikas piekabju izraisīto ceļu satiksmes negadījumu rezultātā nodarīto zaudējumu apmērs iepriekš nav paredzams. Lai nodrošinātu maksājumu veikšanu, Aizsardzības ministrija, pārskatot kārtējā gadā plānoto budžeta līdzekļu apguvi, veiks nepieciešamo līdzekļu pārdali tai piešķirtās apropriācijas ietvaros, izņemot gadījumus, kas iestājušies Ministru kabineta izsludinātās ārkārtējās situācijas vai izņēmuma stāvokļa laikā.  |
|  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts “Grozījumi Ceļu satiksmes likumā” (Nr. 967/ Lp.13),[[1]](#footnote-1) kas izskatīts Saeimas pirmajā lasījumā. |
| 2. | Atbildīgā institūcija | Aizsardzības ministrija. |
| 3. | Cita informācija | Nav. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Direktīvas 3. pants nosaka, ka katra dalībvalsts, ievērojot 5. pantu, veic visus vajadzīgus pasākumus, lai nodrošinātu, ka civiltiesiskā atbildība par to transportlīdzekļu lietošanu, kas parasti atrodas tās teritorijā, ir apdrošināta. Savukārt Direktīvas 5. panta 2. punkts paredz dalībvalsts rīcības brīvību atkāpties no 3. panta noteikumiem attiecībā uz dažu veidu transportlīdzekļiem, informējot par to Eiropas Komisiju un pārējās dalībvalstis. Latvija atbilstoši Direktīvas 5. panta 2. punktam paziņos Eiropas Komisijai un dalībvalstīm par atkāpi no speciālās militārās tehnikas piekabes apdrošināšanas, izdarot attiecīgu ierakstu Valsts izpildes pasākumu paziņošanas sistēmā. |
| 2. | Citas starptautiskas saistības | Ar likumprojektu netiek pārņemtas citas starptautiskas saistības. |
| 3. | Cita informācija  | Nav. |

|  |
| --- |
| 1. tabula Tiesību akta projekta atbilstība ES tiesību aktiem |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Atbilstoši dalībvalsts izvēles tiesībām ir izdarīta izvēle atteikties no iepriekš pārņemtā Direktīvas 3. pantā noteiktā pienākuma veikt apdrošināšanu Latvijas Nacionālo bruņoto spēku speciālās militārās tehnikas piekabei. Šādu rīcības brīvību paredz Direktīvas 5. panta 2.punkts ar nosacījumu, ka dalībvalstij uz šiem transportlīdzekļiem jāpiemēro prasības kā pret transportlīdzekļiem, kuriem nav veikta apdrošināšana. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Dalībvalstij ir jāinformē Eiropas Komisija un dalībvalstis par Direktīvas 5. panta 2.punktā noteiktās rīcības brīvības izmantošanu. Tieslietu ministrija izpildīs Direktīvas 5. panta 2. punktā noteikto pienākumu Latvijas valsts vārdā informēt Eiropas Komisiju par rīcības brīvības izmantošanu no Direktīvas 3. pantā noteiktā pienākuma, izdarot attiecīgu ierakstu Valsts izpildes pasākumu paziņošanas sistēmā.  |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” pirms Likumprojekta nosūtīšanas Valsts kancelejai izskatīšanai Valsts sekretāru sanāksmē par likumprojekta izstrādi sabiedrības pārstāvji tika informēti, ievietojot paziņojumu par iespējām iesaistīties viedokļa sniegšanā par izstrādāto tiesību akta procesu Aizsardzības ministrijas tīmekļa vietnē sadaļā “Sabiedrības līdzdalība” un Valsts kancelejas tīmekļa vietnē. |
| 2. | Sabiedrības līdzdalība projekta izstrādē | Likumprojekts kopā ar sākotnējās ietekmes novērtējuma ziņojumu (anotāciju) 2021. gada 25. martā ir ievietots Aizsardzības ministrijas tīmekļvietnē - <https://www.mod.gov.lv/lv/nozares-politika/sabiedribas-lidzdaliba/sabiedriskas-un-publiskas-apspriesanas>, aicinot sabiedrību izteikt savu viedokli un iesniedzot ministrijai priekšlikumus rakstveidā. |
| 3. | Sabiedrības līdzdalības rezultāti | Norādītajā laika periodā nav saņemts sabiedrības pārstāvju viedoklis par likumprojektu*.* |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki, LTAB. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiek veidotas, esošās netiek likvidētas vai reorganizētas. Uzdevumu izpildes apjoma palielinājumu nav iespējams precīzi prognozēt, jo tas būs atkarīgs no ceļu satiksmes negadījumu skaita, kuros zaudējumus nodarījušais transportlīdzeklis būs Latvijas Nacionālo bruņoto spēku speciālā militārās tehnikas piekabe, kā arī administrēšanas sarežģītības. LTAB jau šobrīd administrē zaudējumu atlīdzību tiem cietušajiem, kuriem zaudējumus nodara neapdrošināts transportlīdzeklis, kā arī LTAB ar OCTA likuma grozījumiem, kas spēkā no 2021. gada 1. februāra, ir noteikts pienākums administrēt speciālās militārās tehnikas nodarītos zaudējumus (pagaidām šādi gadījumi nav notikuši). OCTA likuma 41.1 un 41.2 pants jau nosaka kārtību, kādā tiks atlīdzināti speciālās militārās tehnikas nodarītie zaudējumi, un šī kārtība būs attiecināma arī uz speciālās militārās tehnikas piekabes nodarīto zaudējumu administrēšanu. |
| 3. | Cita informācija | Nav |

Ministru prezidenta biedra,

aizsardzības ministra vietā –

iekšlietu ministre M. Golubeva

M. Baltā, 67335270

marina.balta@mod.gov.lv

v\_sk. = 2377

1. https://titania.saeima.lv/LIVS13/SaeimaLIVS13.nsf/webAll?SearchView&Query=([NumberTxt]=967)&SearchMax=0&SearchOrder=4 [↑](#footnote-ref-1)